Den Vest-Sjællandske Avis, 1821-01-27
Man kan tilføie at Skatkammeret har for nærværende Tid udestaaende 22,996,545 Døll. for Salget af offentlige Jorder. J det jeg fremlægger denne Gienstand, holder jeg det for min Pligt at indstille det til Kongressen, om det ikke vilde være raadeligt at forunde Kiøberne af disse Jorder en billig Henstand, i Betragtning af de forskiellige ugunstige Omstændigheder, som ere indtrufne siden Salget. Det er bekiendt, at Kiøbene skeete paa en Tid, da Prisen paa enhver Artikel havde naaet den største Høide, og at Betalings-Terminerne indtraf paa en Tid, da den var falden meget betydelig. Man kan forudsætte, at Congressens Viisdom vil kunne udtænke et eller andet Udkast, som lader sig forene med Statens Bedste og som tillige kan forskaffe Kiøberne en stor Lettelse. Undersøgelsen af Kysterne og deres forskiellige Bugter er rykket betydelig fremad i dette Aars Forløb, ligesom Opførselsen af Fæstningsværker til Forsvar for Unionen paa flere Steder hvor man har besluttet at opføre saadanne Værker. J Mobile, Point og Dauphin Jsland og ved de Rigolets som føre til Pontchartrain-Søen ere Materialier af betydelig Beløb sammenbragte og alle nødvendige Forberedelser trufne til Værkets Begyndelse. Old-Point Comfort ved Mundingen af Jamesfloden og ved Rip Rap ved Kysten ligeover for Chesapeacke Bai et meget betydeligt Forraad Materialier og ved Old-Point har Fæstningsbygningen, som er anlagt efter en meget stor Plan, allerede gjort nogenledes Fremskridt. Værket ved Fort Washington ved denne Flod vil blive færdig i næste Foraar, og det ved Pea Parch i Delavare i Løbet af næste Sommer. Fort Diamond ved Narrovs i Havnen ved Newyork vil blive fuldendet i dette Aar. Værkerne ved Boston, Nyyork, Baltimore, Norfolk, Charlestovn og Niagara ere tildeels udbedrede, og Kysten af Nordcarolina sydlig til Cap Fear er bleven undersøgt ligesom andre Deele ved Kysterne Østen for Boston. Der ere gjorte store Anstrængelser for at continuere disse Værker saa hurtigt som mueligt; men man betænker deres Udstrækning ligesom deres høist vigtige Bestemmelse at forsvare hele Kysten og derved det hele indre Land og at de ere bestemte til at vare i hele Tidsaldere, saa er det indlysende, at en vel overtænkt og efter militairiske Grundsætninger udkastet Plan, som skal forene det hele og forbinde Sikkerhed med Sparsommelighed ikke kan forberedes uden igientagne Undersøgelser paa de meest udsatte og vanskelige Punkter, og at det ogsaa vil udkræve en betydelig Tid for at sammenbringe Materialierne paa de forskiellige Punkter, hvor de blive fornødne. Af al den Opklaring, som er bleven udbredet over denne Gienstand, uddrager jeg den tilfredsstillende Slutning: at enhver forufattet fordeelagtig Mening om dette store Foretagende vil blive bekræftet, og at det, naar det bliver fuldendet, vil forskaffe vore Atlantiske Grændser en meget stor, om ikke fuldstændig Beskyttelse i Tilfældet af en nye Krig, en Fordeel som er tilstrækkelig i et eneste Feldtog imod en Fiende som er mægtig til Søes at opveie Omkostningerne paa alle disse Værker, uden engang at bringe i Anslag, at man derved kan frelse saamange Borgeres Liv, beskytte vore Stæder og Provindser eller selv ved at anlægge saadanne Værker forebygge en Krig. Vi have beholdet vore Milits=Positioner ved Belle Point ved Arkansas, ved Concil=Bluffs ved Missouri, ved St. Peters og ved Missisippi og ved Green Bay ved Over-Søen. Beqvemme Barakker ere allerede opførte ved de fleste af disse Poster, tilligemed andre Værker, som ere fornødne til deres Forsvar. Ogsaa har man gjort Fremskridt i at aabne Communicationen imellem dem, og Krigsfolkene have lagt sig efter at producere de Levnetsmidler, som ere fornødne til deres Underholdning, især paa de fierneste Punkter. Freden er vedligeholdt med Jndianerne, man har med Udsigt til en heldig Virkning gjort Fremskridt, i at opfylde den Congresact, som byder, at man skal giøre sig Umage for at civilisere dem. Vor Handel med disse Stammer, som i samme Grad er beslægtet med begge Gienstænde, synes at fortiene Congressens Opmærksomhed. Jagt er deres Underholdning, Krig deres Beskiæftigelse, og naar de ikke bliver dem tilbudt noget af cultiverede Nationer som kan behage dem, saa ødelægge de hinanden indbyrdes; overlader man dem til sig selv, saa er deres Undergang uundgaaelig. Men ved paa en forstandig Maade at organisere vor Handel med dem, tilfredsstille vi deres Fornødenheder, forskaffe dem Beqvemmeligheder og ligesom Jogden tager af, saa trække de til os. Ved at beholde vore Positioner dybt inde i det indre af Landet, erholde vi en mere indgribende og umiddelbar Opsigt over dem, uden hvilken, som man med Sikkerhed kan paastaae, man aldrig vil bringe det til fuldkommen at forandre deres Sæder. Ved saadanne Poster og ved paa en passende Maade at organisere vor Handel med dem, ligesom ved at beslutte en lovlig og forstandig Civil=Bestyrelse i Henseende til dem, vil man forhaabentlig blive istand til ikke allene at beskiærne vore egne Establissementer mod deres vilde Angreb og at vedligeholde Freden iblandt de forskiellige Stammer, men ogsaa at naae den store Hensigt at kunne civilisere dem.